Sagstuåa

Sagstuåa springer ut fra sørenden av Sagstusjøen i Nes kommune i Viken. Elva renner først litt sørvestover, før den dreier nordover og meandrerer gjennom jordbrukslandskap. Elva munner ut i Glomma like nedenfor Funnefoss kraftverk. Elva er 13 kilometer lang.

Den øvre delen av elva er leveområde for flere rødlistede arter, herunder kongeøyenstikker og tangelveøyenstikker. Den nedre delen er trolig utsatt for forurensing både fra landbruket og kloakk (1995).

Ved Smedstua passerer elva Auli mølle, som var i drift til 1985. Mølla med møllerbolig og hestestall er restaurert og inngår i Nes samlinger.

Se også 
 Liste over elver i Akershus

Referanser 

Elver i Nes (Akershus)
Glommavassdraget